 قالت تقارير إسبانية، أن المحكمة الوطنية الإسبانية، المختصة بالنظر في قضايا الإرهاب والجريمة المنظمة أمرات، مؤخرا، بإرجاع محجوزات ديال جريمة برشلونة 2017، لمتهم مغربي وصفو الاعلام الاسباني بالشبح. واضافت التقارير ذاتها، أن المتهم “الشبح” غادي يتوصل بمبلغ 15 ألف يورو وبيسيات وايصالات وشيكات وعدد من الحويجات اللي حجزوها البوليس خلال بداية التحقيق ف ملابسات الجريمة الارهابية اللي خلفات مقتل 16 ضحية، بعد ما تعرضو للدهس عمدا ف شارع لارامبلا بمدينة برشلونة. المتهم الشبح هو مغربي عند محل تجاري تم اعتقالو مدة 5 أيام بموجب قانون مكافحة الارهاب وفي الاخير ما لقاو عندو حتى علاقة المتورطين الاساسيين اللي شراو من المحل ديالو تذاكر للسفر للمغرب وبلجيكا وهاذ الشي خلا البوليس يشتبهو ف علاقتو مع الارهابيين المسؤولين عن تنفيذ جريمة الدهس ف برشلونة. 
الصبليون : المحكمة الوطنية رجعات 15 ألف اورو للمتهم المغربي “الشبح” فهجمات برشلونة ف2017